ચૌમુખજીનાં દેરાસરના હાલ ઉત્તરાભિમુખ મૂળનાયક ૨૫ ઈંચના શ્રી નેમિનાથ, પૂર્વાભિમુખ શ્રી સુપાર્શ્વનાથ, દક્ષિણાભિમુખ શ્રી ચંદ્રપ્રભસ્વામી અને પશ્ચીમાભિમુખ શ્રી મુનિસુવ્રત સ્વામી છે. તેની પ્રતિષ્ઠા વિ.સં. ૧૫૧૧માં આ.જિનહર્ષસૂરિ મહારાજ સાહેબના હસ્તે થેલ હોવાના પબાસણના લેખો જોવા મળતા હતા. આ જિનાલય શ્રી શામળા પાર્શ્વનાથનાં નામે પણ ઓળખાય છે, જેની પાછળનું રહસ્ય સમજાતું નથી પરંતુ પૂર્વે અન્ય કોઈ કાળે ત્યાં મૂળનાયક શ્રી શામળા પાર્શ્વનાથ હોવાની સંભાવના રહે છે. વાળી આ દેરાસરની અંદરના પબાસણનાં ચારેય ખૂણામાં રહેલી ચોરસ એક –એક થાંભલીમાં ૨૪ -૨૪ પ્રતીમોએમ કુલ ૯૬ પ્રતિમાઓ કોતરવામાં આવેલી છે. આ ચાર થાંભલી લગ્ન મંડપની ચાર ચોરી જેવી લાગતી હોવાથી આ જિનાલયને ચોરીવાળું દેરાસર પણ કહેવાય છે.